Grad Zenica, Služba za vodoprivredu, putnu infrastrukturu i mjesne zajednice, na osnovu člana 124. Zakon o vodama ("Službene novine Federacije Bosne i Hercegovine" broj 70/06), člana 81. Zakona o vodama Zeničko – dobojskog kantona („Službene novine Zeničko – dobojskog kantona” broj 17/07) i Pravilnika o sadržaju, obliku, uvjetima i načinu izdavanja i čuvanja vodnih akata ("Službene novine Federacije BiH" broj 31/15, 55/19, 41/20 i 63/22 ) daje sljedeće:

**OBAVJEŠTENJE**

**o podnesenom zahtjevu za izdavanje prethodne vodne saglasnosti**

U skladu sa članom 21. stav (3) i članom 22. Pravilnika o sadržaju, obliku, uslovima i načinu izdavanja i čuvanja vodnih akata, obavještava se mjesna zajednica Janjac, susjedne mjesne zajednice i sva ostala zainteresirana javnost da je Javno preduzeće za prostorno planiranje i uređenje grada „Zenica” d.o.o Zenica, u ime Grada Zenica, podnijelo zahtjev za izdavanje prethodne vodne saglasnosti za rekonstrukciju vodovoda Prika 1, na području mjesne zajednice Janjac.

* **ime/naziv, adresu podnosioca zahtjeva za izdavanje PVS**: Javno preduzeće za prostorno planiranje i uređenje grada „Zenica” d.o.o. Zenica podnijelo zahtjev u ime Grada Zenica.
* **opis aktivnosti koja je predmet zahtjeva:** rekonstrukcija vodovoda koja podrazumijeva rekonstrukciju postojeće dvije kaptaže i dovodnog cjevovoda distributivne mreže te izgradnju novih zasunskih okana.
* **osnovne podatke o lokaciji na kojoj će se odvijati aktivnost za koje se traži izdavanje prethodne vodne:** područje mjesne zajednice Janjac.
* **način učešća javnosti:** pisano izjašnjavanje u roku od 7 dana od objave ovog obavještenja.
* **naziv organa kojem se dostavljaju pisana izjašnjenja**: Grad Zenica, Služba za vodoprivredu, putnu infrastrukturu i mjesne zajednice, Trg Bosne i Hercegovine 6, 72000 Zenica, ili e-mail adresa lejla.grahic@zenica.ba.
* **Podaci o međuentitetskom uticaju u slučaju kada za to postoje pouzdane pretpostavke:** nema pretpostavki o međuentitetskim aktivnostima.

**Sve zainteresirane strane, vezano za predmetne aktivnosti, mogu svoja pisana izjašnjenja dostaviti Službi za vodoprivredu, putnu infrastrukturu i mjesne zajednice u roku od 7 dana od dana objave ovog bavještenja.**

Ovo obavještenje će se objaviti na web stranici Grada Zenica i na oglasnoj ploči Grada Zenica.

Broj: 09-21-849/24

Zenica, 09.07.2024.godine